Viešųjų pirkimų tarnyba (toliau – Tarnyba), vadovaudamasi Lietuvos Respublikos viešųjų pirkimų įstatymo (toliau – Įstatymas) 95 straipsnio 1 dalies 2 punkto nuostatomis, vykdo Įstatymo ir su jo įgyvendinimu susijusių teisės aktų pažeidimų prevenciją.
Vadovaujantis Tarnybai Įstatyme nustatyta pažeidimų prevencijos funkcija, šiuo metu atliekama Alytaus rajono savivaldybės administracijos (toliau – Perkančioji organizacija) vykdomo pirkimo Nr. 9544453 „Gaisrų gesinimo automobilis (Atviras konkursas)“ (toliau – Pirkimas) dokumentų atitikties Įstatymui ir jį įgyvendinantiems teisės aktams peržiūra.
Tarnyba, prevencine tvarka peržiūrėjusi Pirkimo dokumentus ir įvertinusi Perkančiosios organizacijos pateiktus atsakymus bei atsižvelgdama į galiojantį teisinį reglamentavimą, teikia pastabas ir rekomendacijas (toliau – Rekomendacija) dėl Pirkimo dokumentų sąlygų.

Dėl techninės specifikacijos
Pirkimo specialiųjų sąlygų 2 priedo „Techninė specifikacija“ (toliau – Techninė specifikacija) 2.5 papunktyje nurodyta „Įrodant siūlomos prekės atitiktį techninės specifikacijos reikalavimams (pagrindžiančių dokumentų kartu su pasiūlymu pateikti nereikia, reikia nurodyti tik jų atitiktį, pačių dokumentų PO reikalaus tik iš galimo laimėtojo), pateikiami gamintojo interneto puslapį, katalogą ar kitą dokumentą kuriame išdėstyta visa informacija apie siūlomą prekę <...>“. Pažymėtina, kad Tarnyba Perkančiajai organizacijai rekomendacija dėl šios nuostatos teikė 2026 m. liepos 8 d. ( pirkimo Nr. 8513071 „Gaisrų gesinimo automobilis (Atviras konkursas)“) ir  Perkančioji organizacija atsižvelgdama į Tarnybos rekomendaciją, patikslino pirkimo Nr. 8513071 „Gaisrų gesinimo automobilis (Atviras konkursas)“ dokumentus.
Tarnyba rekomenduoja pakartotinai peržiūrėti Techninės specifikacijos 2.5 papunktyje numatytą prekės atitikties techninės specifikacijos reikalavimams įrodinėjimo tvarką bei svarstyti jos tikslinimo poreikį. Primename, kad Perkančioji organizacija, patikslinusi Pirkimo dokumentus, turi visus pakeitimus paskelbti viešai Centrinėje viešųjų pirkimų informacinėje sistemoje (CVP IS) ir prireikus pratęsti pasiūlymų pateikimo terminą protingam laikotarpiui, per kurį potencialūs tiekėjai galėtų susipažinti su Pirkimo dokumentais. 
Pažymėtina, kad visais atvejais sprendimą dėl tolimesnio Pirkimo procedūrų vykdymo ar nutraukimo priima pati Perkančioji organizacija, vadovaudamasi Įstatymo 29 straipsnio 3[footnoteRef:2] ir 4[footnoteRef:3] dalių nuostatomis.  [2:  „Perkančioji organizacija privalo nutraukti pradėtas pirkimo ar projekto konkurso procedūras, jeigu buvo pažeisti šio įstatymo 17 straipsnio 1 dalyje nustatyti principai ir atitinkamos padėties negalima ištaisyti“.]  [3:  „Perkančioji organizacija turi teisę savo iniciatyva nutraukti pradėtas pirkimo ar projekto konkurso procedūras, jeigu atsirado aplinkybių, kurių nebuvo galima numatyti, arba pirkimo dokumentuose padaryta esminių klaidų, dėl kurių pirkimas tampa nebetikslingas ar jį įvykdžius būtų įsigytas perkančiosios organizacijos poreikių neatitinkantis pirkimo objektas“.] 


